Seulda KXDRda inson huquqlari bo‘yicha BMT idorasi ochildi. Bu haqda Renxap agentligi xabar bermoqda. “Bu yerdan 50 mil narida boshqa dunyo mavjud. O‘n minglab koreyslar u yerdan qochib, Koreya Respublikasida yangi hayot topdilar. Ammo millionlar nafaqat ularning erkinligini, balki asosiy ehtiyojlarini ham inkor qiladigan tizim domida qolmoqda”, – dedi BMT inson huquqlari bo‘yicha oliy komissar Zayd Ra’d Zayd al-Husayn idoraning ochilish marosimida. Ochilish marosimi yuqori xavfsizlik tartibida o‘tkazildi. Shimoliy Koreya vakillari bu ishga to‘sqinlik qilishi mumkinligi bunday chora-tadbirlarning ko‘rilishiga sabab bo‘ldi.